Na temelju Uputa Grada Vodnjan-Dignano za izradu financijskog plana 2020-2022. za njegove proračunske korisnike, uputa Ministarstva financija o izradi financijskog plana za 2020 godinu sa projekcijama plana za 2021. i 2022. godinu, Pravilnika o proračunskom računovodstvu i računskom planu („Narodne novine“ broj 124/14., 115/15.,87/16. i 3/18) i članka 32. Statuta Dječjih vrtića Petar Pan Vodnjan – Scuole dell' infanzia Petar Pan Dignano, Upravno vijeće Vrtića na sjednici održanoj dana 29.10.2019. godine donosi

**ODLUKU**

**o sukcesivnom pokriću manjka iz prethodnih razdoblja**

**Članak 1.**

Ovom Odlukom utvrđuje se procjena rezultata poslovanja za proračunsku 2019. godinu, te način pokrića planiranog manjka prihoda i primitaka u iznosu od 180.000 kuna, koji se prenosi i planira u Financijskom planu za 2020. godinu i projekcijama za 2020. i 2021. godinu.

**Članak 2.**

Procjena planiranog proračunskog manjka iz članka 1. ove Odluke temelji se na godišnjim financijskim izvještajima D.V.- S.I. Petar Pan Vodnjan- Dignano za 2018. godinu i Financijskim izvještajima za razdoblje od 01.01.2019. do 30.09.2019. godine, u kojima je utvrđeno kako slijedi:

|  |  |  |  |
| --- | --- | --- | --- |
| **Broj računa** | **Naziv računa** | **Stanje 31.12.2018.** | **Stanje 30.09.2019.** |
| 92211 | Višak prihoda poslovanja | 57.208 | 171.838 |
| 92222 | Manjak prihoda od nefinancijske imovine | 8.160 | 148.885 |
|   | Ukupan višak prihoda | 49.048 | 22.953 |
|   | Manjak prihoda i primitaka -preneseni | 269.400 | 218.352 |
|   | Manjak prihoda i primitaka za pokriće u sljedećem razdoblju | 220.351 | 195.399 |

Na dan 31.12.2018. godine, manjak prihoda i primitaka za pokriće u sljedećem razdoblju u iznosu od 220.351 kuna sastoji se od prenesenog manjka prihoda i primitaka iz 2017. godine u iznosu od 269.400 kuna i viška prihoda i primitaka ostvarenih u 2018. godini u iznosu od 49.048 kuna.

 Na dan 30.09.2019. godine, manjak prihoda i primitaka za pokriće u sljedećem razdoblju od 195.399 kuna sastoji se od prenesenog manjka prihoda i primitaka u iznosu 218.352 kuna i viška prihoda i primitaka ostvarenih u prvih devet mjeseci u 2019. godini u iznosu od 22.953 kuna.

U skladu s navedenim ostvarenjem iz 2018. godine, kao i ostvarenjem u prvih devet mjeseci 2019. godine, realan je nastavak smanjenja manjka prihoda i primitaka do kraja 2019. godine na razinu od 180.000 kn kako je navedeno u članku 1. ove Odluke.

**Članak 3.**

U financijskom planu vrtića za 2020. godinu i projekcijama za 2021. i 2022. godinu planirat će se pokriće dijela projeciranog manjka iz članka 1. ove Odluke iz prihoda poslovanja i prihoda od 180.000,00 kuna prema sljedećoj dinamici:

* 2020. godina – 60.000,00 kuna,
* 2021. godina – 60.000,00 kuna,
* 2022. godina – 60.000,00 kuna.

**Članak 4.**

U svrhu uravnoteženja financijskog plana i nastavka pružanja usluga iz osnovne djelatnosti predškolskog odgoja i obrazovanja uz postignuti pedagoški i materijalni standard, nastavit će se s poduzimanjem svih mjera za pravodobnu naplatu roditeljskih uplata i usluga kuhanja za vanjske korisnike uz maksimalno poštivanje načela ekonomičnosti i učinkovitosti prilikom trošenja sredstava, sve u cilju ostvarenja prihoda dostatnih za pokriće dijela prenesenog manjka iz prethodnog članka.

**Članak 5.**

Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera čine prilog ove Odluke i njezin su sastavni dio.

**Članak 6.**

Odluka o sukcesivnom pokriću manjka iz prethodnih razdoblja stupa na snagu 1.siječnja 2020. godine i objavljuje se na mrežnim stranicama vrtića.

Klasa: 400-01/19-01/09

Ur.br.: 2168-04-08-02-19-03

ZAMJENICA PREDSJEDNIKA UPRAVNOG VIJEĆA

D.V.-S.I. PETAR PAN VODNJAN – DIGNANO

Nensi Giachin Marsetič

**Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera**

U skladu s Uputama za izradu proračuna za proračunske korisnike jedinica lokalne i područne (regionalne) samouprave za razdoblje 2020.-2022. godine, izrađena je analiza financijskog stanja Vrtića te izrade plana pokrića projeciranog manjka.

Na temelju pokazatelja sastavljen je prijedlog mjera za pokriće projeciranog manjka i akcijski plan za njihovu provedbu. U analizi financijskog stanja korišteni su podaci iz financijskih izvješća vrtića za 2018 godinu.

**I. ANALIZA I OCJENA POSTOJEĆEG FINANCIJSKOG STANJA**

**Tablica 1:** Bilanca stanja na dan 31.12.2018

|  |  |  |  |
| --- | --- | --- | --- |
| **OPIS** | **Stanje 1. siječnja 2018.** | **Stanje 31. prosinca 2018.** |  **Indeks (2/1)** |
| **AKTIVA** |  |  |  |
| **IMOVINA**  | **1.388.526** | **1.424.143** | **102,6** |
| **Nefinancijska imovina**  | **1.035.116** | **983.476** | **95,0** |
| Materijalna imovina - prirodna bogatstva | 757.949 | 741.885 | 97,9 |
| Građevinski objekti  | 86.307 | 63.755 | 73,9 |
| Postrojenja i oprema | 35.335 | 22.311 | 63,1 |
| Prijevozna sredstva  | 14.475 | 14.475 | 100,0 |
| Dugotrajna nefinancijska imovina u pripremi  | 141.050 | 141.050 | 100 |
|  |  |  |  |
| **Financijska imovina**  | **353.410** | **440.667** | **124,7** |
| Novac u banci i blagajni | 93.169 | 185.362 | 199,0 |
| Ostala potraživanja | 23.190 | 20.347 | 87,7 |
| Potraživanja za prihode poslovanja  | 207.449 | 207.013 | 99,8 |
| Rashodi budućih razdoblja | 29.602 | 27.945 | 94,4 |
| **PASIVA** |  |  |  |
| **OBVEZE I VLASTITI IZVORI** | **1.388.526** | **1.424.142** | **102,69** |
| **Obveze** | **415.361** | **454.005** | **109,3** |
| Obveze za rashode poslovanja | 415.361 | 454.005 | 109.3 |
| **Vlastiti izvori** | **973.165** | **970.137** | **99,7** |

Prema podacima iz bilance, ukupna vrijednost imovine na dan 31.12.2018. godine iznosila je 1.424.143,00 kuna i veća je u odnosu na prethodnu godinu za 2,6%. Od navedenog iznosa nefinancijska imovina iznosi 983.476 kuna, a financijska imovina iznosi 440.667,00 kuna.

Potraživanja krajem godine iznose 227.360,00 kuna i manja su za 1,4% u odnosu na prethodnu godinu.

Obveze koncem godine iznose 454.005 kuna, što je za 9,3% više u odnosu na prethodnu godinu. Od navedenog iznosa na nedospjele obveze odnosi se 449.223,00 kuna. Dospjele obveze iznose 4.783 kuna a odnose se na rashode redovnog poslovanja.

Potrebno je i dalje ulagati maksimalne napore u naplatu potraživanja s osnove prihoda poslovanja.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**Tablica 2:** Izvršenje prihoda i primitaka

|  |  |  |  |  |  |  |
| --- | --- | --- | --- | --- | --- | --- |
| **PRIHODI / PRIMICI PO VRSTI** |  **IZVRŠENJE 2017.** | **IZVRŠENJE 2018.** | **INDEKS** | **IZVRŠENJE 1.1.-30.09.2018.** | **IZVRŠENJE 1.1.-30.09.2019.** | **INDEKS** |
| Prihodi poslovanja | **5.902.608** | **6.328.644** | **107,2** | **4.616.183** | **4.888.279** | **105,9** |
| Pomoći iz inozemstva i od subjekata unutar općeg proračuna | 118.920 | 149.464 | 125,7 | 70.838 | 76.972 | 108,7 |
| Prihodi od imovine | 130 | 52 | 40,0 | 49 | 15 | 30,6 |
| Prihodi od upravnih i administrativnih pristojbi, pristojbi po posebnim propisima i naknada | 1.250.041 | 1.192.573 | 95,4 | 893.657 | 890.598 | 99,7 |
| Prihodi od prodaje proizvoda i robe te pruženih usluga i prihodi od donacija | 950.402 | 1.010.284 | 106,3 | 717.482 | 775.594 | 105,3 |
| Prihodi iz nadležnog proračuna | 3.583.115 | 3.976.271 | 111,0 | 2.934.157 | 3.165.100 | 107,9 |
| **SVEUKUPNO** | **5.902.608** | **6.328.644** | **107,2** | **4.616.183** | **4.888.279** | **105,9** |

U 2018. godini ostvareno je povećanje ukupnih prihoda za 7,2%. Gledajući osnovne vrste prihoda, u odnosu na 2017. godinu ostvareno je više prihoda od pomoći za 25,7%, prihodi od prodaje proizvoda i robe za 6,3% te prihoda iz nadležnog proračuna za 11 %.

Prihodi od upravnih i administrativnih pristojbi, pristojbi po posebnim propisima i naknada ostvareni su za 4,6% manje u odnosu na 2017. godinu, a prihodi od imovine nisu značajni.

U Financijskim izvještajima za razdoblje od 1.1. do 30.09.2019. godine, iskazano je povećanje prihoda u usporedbi s istim razdobljem 2018. godine za 5,9%. Veće povećanje ostvareno je od prihoda od pomoći za 8,7%, prihoda od prodaje proizvoda i robe za 5,3% te prihoda iz nadležnog proračuna za 7,9%

**Tablica 3:** Izvršenje rashoda i izdataka

|  |  |  |  |  |  |  |
| --- | --- | --- | --- | --- | --- | --- |
| **RASHODI / IZDACI PO VRSTI** | **IZVRŠENJE 2017.** | **IZVRŠENJE 2018.** | **INDEKS** | **IZVRŠENJE 1.1.-30.09.2018.** | **IZVRŠENJE 1.1.-30.09.2019.** | **INDEKS** |
| Rashodi poslovanja | **5.655.667** | **6.271.436** | **110,9** | **4.687.929** | **4.716.441** | **100,6** |
| Rashodi za zaposlene | 4.127.022 | 4.448.233 | 108,8 | 3.350.367 | 3.501.388 | 104,5 |
| Materijalni rashodi | 1.516.232 | 1.770.700 | 116,8 | 1.328.036 | 1.185.707 | 89,3 |
| Financijski rashodi | 12.413 | 12.503 | 100,7 | 9.526 | 29.346 | 308,1 |
| Rashodi za nabavu nefinancijske imovine | **158.904** | **8.160** | **5,1** | **9.360** | **148.885** | **1.590,7** |
| Rashodi za nabavu neproizvedene dugotrajne imovine | 0 | 0 | 0 | 1.200 | 0 | 0 |
| Rashodi za nabavu proizvedene dugotrajne imovine | 17.854 | 8.160 | 45,7 | 8.160 | 27.385 | 335,6 |
| Rashodi za dodatna ulaganja na nefinancijskoj imovini | 141.050 | 0 | 0 | 0 | 121.500 | 0 |
| **SVEUKUPNO** | **5.814.571** | **6.279.596** | **108,0** | **4.697.289** | **4.865.326** | **103,6** |

Uspoređujući izvršenje proračuna u 2018. godini u odnosu na 2017. godinu, vidljivo je povećanje rashoda poslovanja za 10,9 %. Veći dio povećanja odnosi se na materijalne rashode za 16,8%, rashode za zaposlene za 8,8% i ostalih rashoda za 0,7%.

 U prvih devet mjeseci 2019. godine ostvareni su veći rashodi u odnosu na isto razdoblje 2018. godine za 3,6%. Povećanje je ostvareno na rashodima za dodatna ulaganja na nefinancijskoj imovini zbog početka provođenja projekta izgradnje novog područnog dječjeg vrtića u Peroju dok su se rashodi za poslovanje povećali za 0,6%.

**Tablica 4:** Rezultat poslovanja

|  |  |  |  |  |
| --- | --- | --- | --- | --- |
| **PRIHODI / PRIMICI PO VRSTI** | **IZVRŠENJE 2017.** | **IZVRŠENJE 2018.** | **IZVRŠENJE** **1.1.-30.09.2018.** | **IZVRŠENJE** **1.1.-30.09.2019.** |
| Prihodi poslovanja | 5.902.608 | 6.328.644 | 4.616.183 | 4.888.279 |
| **SVEUKUPNO PRIHODI I PRIMICI** | **5.902.608** | **6.328.644** | **4.616.183** | **4.888.279** |
|  |  |  |  |  |
| Rashodi poslovanja | 5.655.667 | 6.271.436 | 4.687.929 | 4.716.441 |
| Rashodi za nabavu nefinancijske imovine | 158.904 | 8.160 | 9.360 | 148.885 |
| Izdatci za financijsku imovinu i otplate zajmova | 1.000 | 0 | 0 | 0 |
| **SVEUKUPNO RASHODI I IZADACI** | **5.815.571** | **6.279.596** | **4.697.289** | **4.865.326** |
| **FINANCIJSKI REZULTAT** | **87.037** | **49.048** | **(81.106)** | **22.953** |
| **PRENESENI MANJAK IZ PRETHODINIH GODINA** | **(356.437)** | **(269.400)** | **(269.400)** | **(218.352)** |
| **MANJAK ZA POKRIĆE U SLJEDEĆEM RAZDOBLJU** | **(269.400)** | **(220.352)** | **(350.506)** | **(195.399)** |

Rezultat poslovanja za 2018. godinu je višak prihoda i primitaka u iznosu od 49.048,15 kn a manjak za pokriće u sljedećem razdoblju iznosi 220.351,93 kn.

Slijedom navedenog, u proteklim godinama nije bilo dostatnih izvora financiranja da se, uz tekuće proračunske potrebe, pokrije i manjak iz prethodnog razdoblja u cijelosti.

Ipak, prema tablici 4, razvidno je smanjenje manjka u 2018. godini u odnosu na 2017. godinu za 18,2%.

U svrhu uravnoteženja financijskog plana i nastavka pružanja usluga iz osnovne djelatnosti predškolskog odgoja i obrazovanja uz postignuti pedagoški i materijalni standard, nastavit će se s poduzimanjem svih mjera za pravodobnu naplatu roditeljskih uplata i usluga kuhanja za vanjske korisnike uz maksimalno poštivanje načela ekonomičnosti i učinkovitosti prilikom trošenja sredstava, sve u cilju ostvarenja prihoda dostatnih za pokriće dijela prenesenog manjka.

**II. PRIJEDLOG MJERA ZA OTKLANJANJE UZROKA NEGATIVNOG**

**POSLOVANJA I MJERA ZA STABILNO POSLOVANJE**

1. Financijskim planom i njegovim izmjenama i dopunama planirati pokriće manjka;
2. Kod planiranja i izvršavanja financijskog plana prioritet imaju zakonske i ugovorne obveze
3. Kontinuirano praćenje naplate prihoda i preuzimanje obveza u skladu s njihovim ostvarenjem;
4. Poduzimanje svih mjera za što veće sufinanciranje projekata iz EU i drugih fondova;
5. Smanjenje materijalnih rashoda uz zadržavanje kvalitete rada i pružanja usluga;

**III. AKCIJSKI PLAN PROVEDBE MJERA**

|  |  |  |
| --- | --- | --- |
| **Naziv mjere** | **Opis/Način provedbe** | **Rok provedbe** |
| **1.Financijskim planom te** | Financijski plan koji uključuje rezultat | Zakonski rokovi, a |
| **izmjenama i dopunama** | poslovanja pruža cjelovit financijski | prema potrebi |
| **planirati pokriće manjka** | okvir za donošenje odluka o budućoj | prilikom rebalansa |
|  | potrošnji i izvorima financiranja. | Financijskog plana u |
|  |  | narednom razdoblju |
| **2.Kod planiranja i** | Mjera podrazumijeva prioritetno |  |
| **izvršavanja Financ. plana** | podmirivanje već preuzetih obveza, |  |
| **prioritet imaju zakonske i** | odnosno zakonskih obveza | Kontinuirano |
| **ugovorne obveze** |  |  |
|  |  |  |
| **3.Kontinuirano praćenje** | Mjera uključuje preuzimanje obveza u |  |
| **naplate prihoda i** | skladu s dinamikom ostvarenja izvora |  |
| **preuzimanje obveza u** | financiranja kako je definirano u financijskom planu | Kontinuirano |
| **skladu s njihovim** |  |  |
| **ostvarenjem** |  |  |
|  |  |  |
| **4.Poduzimanje svih mjera za što veće sufinanciranje projekata iz EU i drugih fondova** | Mjera uključuje oslobađanje sredstava Sinergijskim radom svih dionika realizacije projekta izgradnje vrtića u Peroju sufinanciran od strane EU i Grada Vodnjan-Dignano, te financiranje što više aktivnosti i projekata iz drugih izvora (gradski, županijski, nacionalni i europski natječaji). | Kontinuirano |
|  |  |  |
|  |  |  |
| **5.Smanjenje materijalnih** | Maksimalna racionalizacija materijalnih | Kontinuirano |
| **rashoda uz zadržavanje** | rashoda uz maksimalno poštivanje |  |
| **kvalitete rada i pružanja** | načela ekonomičnosti i učinkovitosti |  |
| **usluga** | prilikom trošenja sredstava. |  |
|  |  |  |

Odgovorna osoba za provedbu akcijskog plana je ravnateljica Vrtića. Planirani financijski učinak predloženih mjera je pokriće manjka prihoda i primitaka za razdoblje od 2020. do 2022. godine.

Analiza i ocjena postojećeg financijskog stanja, prijedlog mjera za otklanjanje uzroka negativnog poslovanja, mjera za stabilno poslovanje i akcijski plan provedbe navedenih mjera su prilog ove Odluke i njezin sastavni dio.

U Vodnjanu, listopad 2019. RAVNATELJICA:

 Daniela Vitasović-Uršić